Diari Oficial de la Generalitat Valenciana


Sumari del DOGV 8171, del 16-11-2017 (2017/10251)

DECRET 171/2017, de 3 de novembre, del Consell, de derogació del Decret 119/2010, de 27 d'agost, del Consell, sobre ordenació de les explotacions equines no comercials de xicoteta capacitat.
----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2017/11/03/171/dof/vci/html**

### Dades del document

Número de DOGV
:   8171

Data del DOGV
:   16-11-2017

Secció del DOGV
:   I. DISPOSICIONS GENERALS

Número del document
:   2017/10918


Data del document
:   03-11-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Decret

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * sector agrari
    * equí
    * legislació

DECRET 171/2017, de 3 de novembre, del Consell, de derogació del Decret 119/2010, de 27 d'agost, del Consell, sobre ordenació de les explotacions equines no comercials de xicoteta capacitat. [2017/10479]  
PREÀMBUL  
  
En el moment de la publicació del Decret 119/2010, de 27 d'agost, del Consell, sobre ordenació de les explotacions equines no comercials de xicoteta capacitat, era necessària l'ordenació del sector equí, a causa de la gran importància d'aquest sector a la Comunitat Valenciana, i a fi de complir la normativa vigent en aqueix moment, poder regular la tinença de qualsevol tipus d'èquids, garantir un eficaç control sanitari de la cabanya ramadera en l'àmbit de la Comunitat Valenciana, i d'establir un eficaç sistema de protecció del benestar animal.  
Amb posterioritat va ser publicat el Reial decret 804/2011, de 10 de juny, pel qual es regula l'ordenació zootècnica, sanitària i de benestar animal de les explotacions equines i s'estableix el pla sanitari equí, que va regular el marc normatiu d'ordenació del sector equí a nivell nacional. Allò que s'ha establert per aquest reial decret com a normativa bàsica estatal, s'oposa al decret autonòmic en qüestions com ara la capacitat màxima de les explotacions no comercials de xicoteta capacitat i, per tant, en la seua definició i en els requisits mínims d'instal·lació.  
L'article 69 de la Llei 7/2014, 22 desembre, de mesures fiscals, de gestió administrativa i financera, i d'organització de la Generalitat, va modificar l'article 22 de la Llei 6/2003, de 4 de març, de la Generalitat, de ramaderia de la Comunitat Valenciana, pel que fa a les condicions d'inscripció de les explotacions ramaderes, el que es contradiu amb els articles 6 i 7 del Decret 119/2010, de 27 d'agost.  
Atés que la legislació nacional ha cobert i ampliat la regulació de les explotacions equines no comercials de xicoteta capacitat, i que han canviat les condicions generals per a la inscripció de les explotacions ramaderes per la modificació de la llei de ramaderia, per a evitar la confusió, les contradiccions entre la legislació nacional i autonòmica amb el Decret 119/2010, i per a aconseguir la simplificació i transparència dels procediments administratius, cal realitzar la derogació del Decret 119/2010.  
Per tot això, es considera oportú, per mitjà d'aquest decret, derogar el Decret 119/2010, de 27 d'agost, del Consell, sobre ordenació de les explotacions equines no comercials de xicoteta capacitat.  
L'elaboració i aplicació d'aquesta norma s'ajusta, per tant, als principis establits en l'article 129.1 de la Llei 39/2015, d'1 d'octubre, del procediment administratiu comú de les administracions públiques, de necessitat, eficàcia, proporcionalitat, seguretat jurídica, transparència i eficiència.  
De conformitat amb l'article 28.c de la Llei 5/1983, de 30 de desembre, de la Generalitat, del Consell, a proposta de la consellera d'Agricultura, Medi Ambient, Canvi Climàtic i Desenvolupament Rural, conforme amb l'informe de l'Advocacia de la Generalitat, d'acord amb el Consell Jurídic Consultiu de la Comunitat Valenciana, i amb la deliberació prèvia del Consell, en la reunió del 3 de novembre de 2017,  
  
DECRETE  
  
Article únic. Derogació normativa  
Queda derogat el Decret 119/2010, de 27 d'agost, del Consell, sobre ordenació de les explotacions equines no comercials de xicoteta capacitat.  
  
DISPOSICIÓ FINAL   
  
Única. Entrada en vigor  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
  
València, 3 de novembre de 2017  
  
El president de la Generalitat,  
XIMO PUIG I FERRER  
  
La consellera d'Agricultura, Medi Ambient,   
Canvi Climàtic i Desenvolupament Rural,  
ELENA CEBRIÁN CALVO


Còpia Permalink ELI